1994-ben az emberiség történetének egyik legszörnyűbb kegyetlensége zajlott Ruandában, melyről a modern világ szinte tudomást sem vett. Alig 3 hónap leforgása alatt közel 1 millió embert mészároltak le. Megesik, hogy a tragédia árnyékában hősök születnek. Ilyen hős volt a ruandai polgárháborúban Paul Rusesabagina, a Mille Collines hotel vezetője (Don Cheadle), aki 1268 reményvesztett menekülő honfitársa életét menti meg azzal, hogy italért cserébe „megvásárolta” őket a szállodában tartózkodó katonáktól és menedéket nyújt nekik az általa vezetett hotelben. Az egyetlen telefonvonalon, amit nem vágtak el a hutuk, faxot küld Bill Clinton amerikai elnöknek, valamint tájékoztatta Belgiumot, és Franciaországot a hazájában zajló borzalmas eseményekről. A könyörtelen események közepette egy hétköznapi ember, családja iránti szeretetétől vezérelve, nem hétköznapi bátorságról tesz tanúbizonyságot.